IMISLab/GreekWikipedia huggingface dataset:
Ποτενσιόμετρο

Το ποτενσιόμετρο είναι αναλογικό ηλεκτρονικό εξάρτημα, με τρεις ακροδέκτες. Το ποτενσιόμετρο είναι ένας μεταβλητός αντιστάτης που χρησιμοποιείται συνήθως ως διαιρέτης τάσης, για τη μεταβολή δηλαδή του ηλεκτρικού δυναμικού. Μπορεί να λειτουργήσει και ως ροοστάτης αν χρησιμοποιηθούν μόνο οι δύο ακροδέκτες, ο μεσαίος και ένας από τους δύο άλλους ακροδέκτες του.

 Το ποτενσιόμετρο αποτελείται από μία αγώγιμη πλάκα πάνω στην οποία κινείται μία επαφή. Ανάλογα με την απόσταση της επαφής από την είσοδο του ρεύματος μεταβάλλεται και η αντίσταση που εμφανίζεται σε αυτήν την επαφή.Τα υλικά που χρησιμοποιούνται συνήθως για την αγώγιμη πλάκα είναι η χρωμονικελίνη και η κωνσταντάνη. Πολλά φτηνά ποτενσιόμετρα χρησιμοποιούν γραφίτη. Αναλόγως της θέσης της μεταβαλλόμενης επαφής μεταβάλλεται η αντίσταση ανάμεσα σε αυτήν και τα δύο άκρα. Έτσι έχουμε έναν μεταβαλλόμενο διαιρέτη τάσης. Περιστροφικά ή Συρόμενα Στα περιστροφικά ποτενσιόμετρα η αγώγιμη πλάκα είναι σχήματος Ω και η επαφή κινείται με τη χρήση ενός στροφέα. Στα συρόμενα είναι μία ευθεία πλάκα ή σύρμα στο οποίο "σέρνουμε" την επαφή. Τα περιστροφικά ποτενσιόμετρα μπορεί να έχουν μηχανισμό ο οποίος να μετατρέπει την κίνηση ώστε να χρειάζεται πάνω από μία στροφή για να ολοκληρωθεί η μετατόπιση της επαφής-δρομέα από τη μία άκρη μέχρι την άλλη. Γραμμικά (απλά) ή Λογαριθμικά Στα γραμμικά ποτενσιόμετρα η πλάκα έχει την ίδια ωμική αντίσταση οπότε η μεταβολή της αντίστασης γίνεται με γραμμικό τρόπο. Στα λογαριθμικά η πλάκα ή το σύρμα έχουν διαφορετική ωμική αντίσταση ώστε η μεταβολή της αντίστασης να γίνεται λογαριθμικά. Διακόπτης Τα ποτενσιόμετρα μπορεί να έχουν ενσωματωμένο διακόπτη ώστε όταν η μεταβαλλόμενη επαφή φτάσει σε προκαθορισμένο άκρο να διακόπτεται τελείως η παροχή ρεύματος. Τα ποτενσιόμετρα χαρακτηρίζονται από τη μέγιστη αντίσταση και τη μέγιστη ισχύ. Στα λογαριθμικά ποτενσιόμετρα συνήθως αναφέρεται και η τιμή που παίρνει η αντίσταση όταν βρίσκεται στο κέντρο, σαν ποσοστό επί της τελικής τιμής. Τα γραμμικά ποτενσιόμετρα χρησιμοποιούνται συνήθως όταν χρειάζεται οπτικός έλεγχος της θέσης της αντίστασης όπως στα εκουαλάιζερ μιας κονσόλας ήχου. Λογαριθμικά ποτενσιόμετρα χρησιμοποιούνται συνήθως σε κυκλώματα σχετικά με τον ήχο επειδή ο τρόπος που αντιλαμβάνεται ο άνθρωπος την ένταση του ήχου είναι λογαριθμικός.
Plug-in

Ως plug-in ή add-on, επίσης plugin (ελλ. άρθρωμα ή πρόσθετο), ορίζεται ένα σύστημα συστατικών κάποιου λογισμικού που προσθέτει ιδιαίτερες δυνατότητες σε ένα μεγαλύτερο λογισμικό. Τα plug-in χρησιμοποιούνται ιδιαίτερα σε φυλλομετρητές για την προβολή video, την ανίχνευση ιών, και την επίδειξη νέων τύπων αρχείων. Πολύ γνωστά παραδείγματα plug-in είναι το Adobe Flash Player και το QuickTime. Τα plug-in είναι εξειδικευμένες μορφές αυτού που αποκαλείται add-on ή πρόσθετο και περιλαμβάνει επεκτάσεις ή οπτικά θέματαΟι διάφορες διαδικτυακές εφαρμογές υποστηρίζουν plug-in για πολλούς λόγους, ανάμεσα στους οποίους περιλαμβάνονται οι παρακάτω: η δυνατότητα άλλων προγραμματιστών να προγραμματίσουν επιπλέον δυνατότητες κάποιας εφαρμογής η υποστήριξη εύκολης πρόσθεσης νέων χαρακτηριστικών τη μείωση του μεγέθους του πυρήνα μιας εφαρμογής ο διαχωρισμός του πηγαίου κώδικα από της εφαρμογή σε περίπτωση ασύμβατων αδειών.

 Οι προγραμματιστές λογισμικού χρησιμοποιούν ποικίλα πλαίσια plug-in παρουσιάζονται εδώ ανά γλώσσα προγραμματισμού: Boost Extension FxEngine Framework, ανοικτό πλαίσιο διαχείρισης ροής για ηχητικά αρχεία audio, video κ.λπ. Google Native Client Qt Plug-Ins, τμήμα του πλαισίου Nokia Qt OmniPeek Plug-in Wizard Pugg πλαίσιο ανοικτού κώδικα για διαχείριση plug-in Pluma Αρχειοθετήθηκε 2011-06-12 στο Wayback Machine., μικρή πλατφόρμα OFX, για plug-in οπτικών εφέ Cross-platform plug-in framework TMS Plug-in Framework Java Plug-in Framework (JPF), χρησιμοποιεί μηχανισμό προσαρμοσμένο από τον παλαιότερο μηχανισμό plug-in του Eclipse Java Simple Plugin Framework (JSPF), ελαφρύ σύστημα plug-in σε Java για μικρά ή μεσαία πρότζεκτ OSGi, κατάλληλο για προγραμματισμό plug-in. Χρησιμοποιήθηκε στο Eclipse και σε πολλούς εμπορικούς εξυπηρετητές εφαρμογών Java EE Rich Client Platform (RCP), Πλατφόρμα εφαρμογών προσαρμοσμένη επίσης από το Eclipse Netbeans Platform jin-plugin, μινιμαλιστικό πλαίσιο για Java, PHP dip Envisage Colony Framework, εμπνευσμένο από το OSGi και το Eclipse RCP προσαρμοσμένο στη φιλοσοφία της Python PyUtilib Setuptools Sprinkles The Twisted Plug-in System Αρχειοθετήθηκε 2009-08-22 στο Wayback Machine. Yapsy Zope Component Architecture .NET Add-In Team Blog Αρχειοθετήθηκε 2010-03-25 στο Wayback Machine. AL Platform Code Project Αρχειοθετήθηκε 2011-06-04 στο Wayback Machine. Mono Add-ins Αρχειοθετήθηκε 2018-01-16 στο Wayback Machine., for .NET, Mono Plux.NET, platform to build plug-in systems under .NET Managed Extensibility Framework Compact Plugs Αρχειοθετήθηκε 2011-05-31 στο Wayback Machine. Applet
Γ΄ κατηγορία ποδοσφαίρου ανδρών Κύπρου 1982-83

Η Γ΄ κατηγορία Κύπρου 1982-83 αποτέλεσε το 12ο πρωτάθλημα στη Γ΄ κατηγορία ποδοσφαίρου της Κύπρου. Το πρωτάθλημα κατέκτησε το ΘΟΪ Λακατάμιας για 1η φορά στην ιστορία του.

 Στο πρωτάθλημα της Γ΄ κατηγορία την περίοδο 1982-83 συμμετείχαν 14 ομάδες. Οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Η πρωταθλήτρια ομάδα και η ομάδα που τερμάτισε στη δεύτερη θέση προβιβάστηκαν στην Β΄ κατηγορία 1983-84. Οι δύο τελευταίες ομάδες υποβιβάστηκαν στα αγροτικά (τοπικά) πρωταθλήματα. Η νίκη βαθμολογείτο με 2 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό. Ομάδες που δεν συμμετείχαν στο πρωτάθλημαΟμάδες που προήχθησαν στην Β΄ κατηγορία 1982-83 Διγενής Ακρίτας Ύψωνα Αναγέννηση ΔερύνειαςΟμάδες που διαβαθμίστηκαν στα αγροτικά πρωταθλήματα: Λίβανος Κορμακίτη Ποσειδώνας ΛάρνακαςΟμάδες που συμμετείχαν στο πρωτάθλημαΟμάδες που διαβαθμίστηκαν από την Β΄ κατηγορία 1981-82 Ακρίτας Χλώρακας Διγενής Ακρίτας ΜόρφουΟμάδες που προήχθησαν από τα αγροτικά πρωταθλήματα μέσω του Πρωταθλήματος πρωταθλητριών ΣΤΟΚ: ΑΣΟ Ορμήδειας ΑΠΕΠ Λεμεσού Η τελική βαθμολογία του πρωταθλήματος ήταν: Το σύστημα βαθμολόγησης που ίσχυε ήταν: Νίκη=2 βαθμοί, Ισοπαλία=1 βαθμός, Ήττα=0 βαθμοί Κανόνες βαθμολογίας: 1ος Βαθμοί, 2ος Διαφορά τερμάτων (τέρματα υπέρ-τέρματα κατά), 3ος Καλύτερη επίθεση «Βαθμολογία Γ΄ κατηγορίας». Ο Φιλελεύθερος: σελ. 6. 4 Μαΐου 1983. «Η ΕΝΑΔ διεγράφη». Η Σημερινή: σελ. 11. 4 Μαΐου 1983. Α΄ κατηγορία ποδοσφαίρου ανδρών Κύπρου 1982-83 Β΄ κατηγορία ποδοσφαίρου ανδρών Κύπρου 1982-83 Κύπελλο Κύπρου ποδοσφαίρου ανδρών 1982-83
Δήμος Υδρούσας

Ο Δήμος Υδρούσας ήταν δήμος του νομού Κυκλάδων που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Άνδρου. Καταλάμβανε ολόκληρο το δυτικό τμήμα του νησιού της Άνδρου. Ο δήμος αποτελούταν από έντεκα δημοτικά διαμερίσματα και είχε πληθυσμό 3.355 κατοίκους. Έδρα του δήμου ήταν το χωρίο Γαύριο, που αποτελούσε και το κύριο λιμάνι του νησιού καθώς γειτονεύει με τις ακτές της Αττικής.

 Ο δήμος περιλάμβανε τα παρακάτω δημοτικά διαμερίσματα και οικισμούς: Δ.δ. Γαυρίου [ 1.069 ] το Γαύριο [ 932 ] ο Άγιος Πέτρος [ 12 ] οι Γίδες [ 36 ] ο Κάτω Άγιος Πέτρος [ 69 ] το Κυπρί [ 20 ] Δ.δ. Αμμολόχου -- ο Αμμόλοχος (τ. ο Αμόλοχος) [ 69 ] Δ.δ. Άνω Γαυρίου [ 106 ] το Άνω Γαύριο [ 90 ] το Κουμάρι [ 8 ] η Σχόλη [ 8 ] Δ.δ. Απροβάτου [ 306 ] το Άνω Απροβάτου (τ. το Άνω Απρόβατο) [ 91 ] η Αλικάνδρος (τ. το Αλικάνδρο) [ 50 ] το Καλαμάκι [ 43 ] το Κάτω Απροβάτου (τ. το Κάτω Απρόβατο) [ 67 ] το Κούτσι [ 55 ] Δ.δ. Αρνά [ 152 ] η Άρνη (τ. ο Αρνάς) [ 101 ] το Ατένι (τ. η Ατένη, Δ.δ. Αρνά) [ 17 ] τα Ρέματα (τ. τα Ρεύματα) [ 34 ] Δ.δ. Βιταλίου [ 52 ] το Βιτάλι [ 44 ] ο Άγιος Συμεών [ 8 ] Δ.δ. Κατακοίλου [ 144 ] η Κατάκοιλος [ 29 ] το Ατένι (τ. τα Ατένη, Δ.δ.Κατακοίλου) [ 27 ] η Κάτω Κατάκοιλος [ 88 ] Δ.δ. Μακροταντάλου [ 258 ] το Μακροτάνταλο [ 31 ] ο Άγιος Ιωάννης [ 38 ] το Βαρίδι [ 54 ] το Καλυβάρι [ 43 ] οι Μερμηγκιές [ 24 ] το Παλαιστού (τ. το Παλαιστό) [ 20 ] οι Χάρτες [ 42 ] Δ.δ. Μπατσίου [ 971 ] το Μπατσί [ 924 ] ο Δαμασκηνός [ 31 ] η Μονή Ζωοδόχου Πηγής [ 5 ] το Στιβάρι [ 11 ] Δ.δ. Παλαιοπόλεως [ 157 ] η Παλαιόπολη [ 135 ] η Αγία Ελεούσα [ 14 ] ο Κόλυμπος [ 8 ] Δ.δ. Φελλού [ 71 ] ο Επάνω Φελλός [ 28 ] ο Κάτω Φελλός [ 43 ] Δήμος Άρνης Άνδρου Δήμος Γαυρίου Δήμος Υδρούσας
Ίμραν Χαν

Ο Ίμραν Χαν (Imran Ahmed Khan Niazi, ουρντού: |عمران احمد خان نیازی‬}}; γεννηθείς στις 5 Οκτωβρίου 1952) ήταν ο 22ος πρωθυπουργός του Πακιστάν και αρχηγός του κόμματος Πακιστάν Τεχρίκ-ε-Ινσάφ (PTI). Προτού ασχοληθεί με την πολιτική, ο Χαν ήταν διεθνής παίκτης του κρίκετ και το 1982 έγινε αρχηγός της εθνικής ομάδας της χώρας του, οδηγώντας την στη νίκη στο Παγκόσμιο Κύπελλο Κρίκετ του 1992.

 Γεννημένος στη Λαχόρη, σπούδασε στο Κολέγιο Άιτσισον της γενέτειράς του και στη συνέχεια στο Βασιλικό Σχολείο του Γουόρτσεστερ στο Γουόρτσεστερ, και αργότερα στο Κολέγιο Κεμπλ της Οξφόρδης. Ξεκίνησε να παίζει κρίκετ από την ηλικία των 13 ετών και στα 18 του έκανε την πρώτη του εμφάνιση με την εθνική Πακιστάν σε ματς με την Αγγλία (1971). Έπαιξε ως το 1992 και από το 1982 ως το 1992 με διαλείμματα ήταν αρχηγός της εθνικής. Ως αρχηγός, οδήγησε το Πακιστάν στην πρώτη του και μοναδική κατάκτηση του Παγκοσμίου Κυπέλλου, το 1992. Ο Χαν αποσύρθηκε από το κρίκετ το 1992, ως ένας από τους πλέον επιτυχημένους παίκτες του Πακιστάν. Συνολικά έκανε 3.807 ρόνια (runs) και έλαβε 362 ουίκετ στο τεστ κρίκετ. Ανέπτυξε φιλανθρωπικό έργο, ιδρύοντας και χρηματοδοτώντας νοσοκομεία, στη μνήμη της μητέρας του, η οποία απεβίωσε από καρκίνο. Από το 2005 ως το 2014 χρημάτισε αντιπρύτανης του Πανεπιστημίου του Μπράντφορντ. Τον Απρίλιο του 1996 ο Χαν ίδρυσε το Πακιστάν Τεχρίκ-ε-Ινσάφ (στην κυριολεξία: Κίνημα του Πακιστάν για Δικαιοσύνη), ένα κεντρώο πολιτικό κόμμα, του οποίου έγινε ο εθνικός αρχηγός. Εξελέγη βουλευτής στις εκλογές του 2002 και του 2013.Έπειτα από τις γενικές εκλογές του 2018, το κόμμα του νίκησε το PML-N και ο ίδιος έγινε πρωθυπουργός. Πρωθυπουργός Στις 17 Αυγούστου 2018 ο Χαν εξασφάλισε 176 ψήφους και έγινε ο 22ος πρωθυπουργός του Πακιστάν, ενώ ο αντίπαλός του και αρχηγός της αντιπολίτευσης, Σεχμπάζ Σαρίφ έλαβε 96 ψήφους. Ο Χαν ορκίστηκε πρωθυπουργός στις 18 Αυγούστου 2018. Ανετράπη στις 10 Απριλίου 2022, έπειτα από πρόταση μομφής. Ο Χαν έχει εκδώσει συνολικά 6 βιβλία, μεταξύ των οποίων και ένα αυτοβιογραφικό (μαζί με τον Πάτρικ Μέρφι). Khan, Imran (1975). West and East. Macmillan Publishers. ISBN 978-0-3339-0059-8. Khan, Imran· Murphy, Patrick (1983). Imran: The autobiography of Imran Khan. Pelham Books. ISBN 978-0-7207-1489-0. Khan, Imran (1989). Imran Khan's cricket skills. London : Golden Press in association with Hamlyn. ISBN 978-0-600-56349-5. Khan, Imran (1991). Indus Journey: A Personal View of Pakistan. Chatto & Windus. ISBN 978-0-7011-3527-0. Khan, Imran (1992). All Round View. Mandarin. ISBN 978-0-7493-1499-6. Khan, Imran (1993). Warrior Race: A Journey Through the Land of the Tribal Pathans. Chatto & Windus. ISBN 978-0-7011-3890-5. Khan, Imran (2011). Pakistan: A Personal History. Bantam Press. ISBN 978-0-593-06774-1. Column archive στην εφημερίδα The Guardian «'Stop fighting and start talking'» (video). MSNBC. 14 December 2011. http://www.msnbc.msn.com/id/45789373/ns/world_news-south_and_central_asia/t/rising-star-pakistani-politics-charismatic-khan-wows-rally/.
Τζίμι Ρούνεϊ

Ο Τζίμι Ρούνεϊ (James "Jimmy" Rooney ) είναι παλαίμαχος Αυστραλός ποδοσφαιριστής. Αγωνιζόταν ως αριστερό χαφ και ήταν μέλος της Εθνικής Αυστραλίας στο Μουντιάλ του 1974 στη Δυτική Γερμανία.

 Γεννήθηκε στις 10 Δεκεμβρίου του 1945 στο Ντάντι της Σκωτίας και αγωνίστηκε αρχικά σε ομάδες μικρών κατηγοριών της Σκωτίας και της Αγγλίας πρoτού μεταναστεύσει στην Αυστραλία κατά τα τέλη της δεκαετίας του 1960. Στην Αυστραλία αγωνίστηκε αρχικά το 1968-69 στους Μέλμπουρν Λάιονς και το 1970-71 στην Πράγα, ομάδα Τσέχοσλοβάκων μεταναστών του Σίδνεϊ. Αργότερα αγωνίστηκε στις APIA Leichhardt (1972-76), Μαρκόνι(1976-78) και ολοκλήρωσε την καριέρα του το 1979 στη Φριτζόι Αλεξάντερ (ομάδα των Ελλήνων της Μελβούρνης,τώρα ονομάζεται Χέιντελμπεργκ Γιουνάιτεντ). Με την Εθνική Αυστραλίας έκανε ντεμπούτο το 1971 σε φιλικό με την Αγγλία και αγωνίστηκε συνολικά 57 φορές απο το 1971 μέχρι το 1980 πετυχαίνοντας 4 τέρματα. http://www.ozfootball.net/ark/Players/R/RO.html http://www.answers.com/topic/jimmy-rooney
Σάντε Σίλβα

Ο Αλεσάντρε «Σάντε» Νασιμέντο ντα Κόστα ε Σίλβα (πορτογαλικά: Alexandre "Xande" Nascimento da Costa e Silva, γενν. στις 16 Μαρτίου 1997) είναι Πορτογάλος επαγγελματίας ποδοσφαιριστής, ο οποίος αγωνίζεται ως πλάγιος μέσος και επιθετικός για την Νότιγχαμ Φόρεστ

 Γεννημένος στο Πόρτο, ο Σίλβα εντάχθηκε στην ακαδημία νέων της Βιτόρια Γκιμαράες σε ηλικία 17 ετών, ύστερα από μια πενταετή περίοδο στη Σπόρτινγκ Λισαβόνας. Ξεκίνησε την επαγγελματική σταδιοδρομία του με την δεύτερη ομάδα, κάνοντας το ντεμπούτο του στη Σεγούντα Λίγα στις 17 Αυγούστου 2014, μπαίνοντας ως αλλαγή στις καθυστερήσεις της εκτός έδρας ήττας με 1-0 εναντίον της Ολιβεϊρένσε. Σημείωσε το πρώτο του γκολ στο πρωτάθλημα στις 18 Ιανουαρίου, βοηθώντας στη νίκη με 4-1 εναντίον της Μπενφίκα Β.Η πρώτη εμφάνιση του Σίλβα στην Πριμέιρα Λίγα έλαβε χώρα στον προτελευταίο αγώνα της σεζόν, όπου έπαιξε 11 λεπτά στην ισοπαλία με 0-0 εναντίον της Μπενφίκα. Σημείωσε το πρώτο του γκολ στο πρωτάθλημα στις 7 Δεκεμβρίου 2015, στην εντός έδρας νίκη με 3-1 επί της Ρίο Άβε. Η Σίλβα μετακινήθηκε στη Γουέστ Χαμ στις 2 Αυγούστου 2018, υπογράφοντας τριετές συμβόλαιο και εντάχθηκε αρχικά στην ομάδα κάτω των 23 ετών. Σημείωσε χατ τρικ μέσα σε τέσσερα λεπτά στο ντεμπούτο του στην Πρέμιερ Λιγκ 2 11 ημέρες αργότερα, εναντίον της Τότεναμ U23.Ο Σίλβα έκανε το ντεμπούτο του στην Πρέμιερ Λιγκ στις 30 Δεκεμβρίου 2018, ως αλλαγή του δεύτερου ημιχρόνου στην εκτός έδρας ήττα με 2-0 εναντίον της Μπέρνλι. Έχασε την έναρξη της σεζόν 2019-20 λόγω ασθένειας. Πήγε σε νοσοκομείο της Πορτογαλίας και υποβλήθηκε σε επείγουσα χειρουργική επέμβαση εντέρου. Άρης Θεσσαλονίκης (δανεισμός) Στις 5 Οκτωβρίου 2020, ο Σίλβα εντάχθηκε με μονοετή δανεισμό στον Άρη Θεσσαλονίκης για τη σεζόν 2020-21. Ο Σίλβα έχει αγωνιστεί για την Πορτογαλία σε όλα τα επίπεδα νέων, από την εθνική U15 έως την U20. Ήταν μέλος της Πορτογαλίας U17 που έφτασε στους ημιτελικούς του Ευρωπαϊκού Πρωταθλήματος U17 του 2014 και ονομάστηκε στην Ομάδα της Διοργάνωσης.Δύο χρόνια αργότερα, ο Σίλβ βοήθησε την Πορτογαλία U19 να φτάσει στους ημιτελικούς του Ευρωπαϊκού Πρωταθλήματος U19 του 2016 στη Γερμανία. Στη συνέχεια, επιλέχθηκε από τον προπονητή της Πορτογαλίας U20, Εμίλιο Πέισε, για το Παγκόσμιο Κύπελλο U20 του 2017, όπου σκόραρε στο προημιτελικό εναντίον της Ουρουγουάης, στον οποίο η Πορτογαλία έχασε στη διαδικασία των πέναλτι. Ο πατέρας του Σίλβα, Ζοακίμ, ήταν επίσης ποδοσφαιριστής. Έπαιζε επίσης ως επιθετικός και πέρασε το μεγαλύτερο μέρος της σταδιοδρομίας του στην Πορτογαλία και την Κίνα και εκπροσώπησε την Εθνική Ανγκόλας. (Πορτογαλικά) Σάντε Σίλβα στο ForaDeJogo Προφίλ Πορτογαλικού πρωταθλήματος (πορτογαλικά) Δεδομένα στην Εθνική Ομάδα (πορτογαλικά) (Αγγλικά) Σάντε Σίλβα – Επιδόσεις στις διοργανώσεις της FIFA Προφίλ στο Transfermarkt.com
Τίτος Φλάβιος Σαβίνος (ύπατος το 82)

Να μην συγχέεται με άλλους με το όνομα Τίτος Φλάβιος Σαβίνος. Ο Τίτος Φλάβιος Σαβίνος ΙV, λατιν.: Titus Flavius Sabinus (β' ήμισυ του 1ου αι.) από το Γένος των Φλαβίων ήταν Ρωμαίος συγκλητικός, γαμπρός του Τίτου.

 Ήταν γιος του Τίτου Φλαβίου Σαβίνου ΙΙI, αντικαταστάτη υπάτου το 69 Εκείνη τη χρονιά ο Τ. Φλ. Σαβίνος ΙV και ο πάππος του Τ. Φλ. Σαβίνος ΙI πολιορκήθηκαν στο Καπιτώλιο, αλλά όταν αυτό κάηκε, διέφυγαν. Νυμφεύτηκε τη 2η εξαδέλφη του Ιουλία Φλαβία, κόρη του Τίτου μετέπειτα Αυτοκράτορα. Ο Σαβίνος ήταν συνύπατος με τον εξάδελφο τού πατέρα του, τον Αυτοκράτορα Δομιτιανό το 82 μ.Χ. , αλλά στη συνέχεια δολοφονήθηκε από τον Αυτοκράτορα, με επιπόλαιο πρόσχημα ότι ο κήρυκας στην ανακήρυξη της υπατείας του τον είχε ονομάσει αυτοκράτορα αντί για ύπατο. Ίσως ο πραγματικός λόγος για το τέλος του να ήταν ο έρωτας του Δομιτιανού για τη σύζυγο του Τ. Φλ. Σαβίνου. Αδελφός του Τ. Φλ. Σαβίνου ήταν ο Τίτος Φλάβιος Κλήμης, ύπατος το 95, που νυμφεύτηκε τη Φλαβία Δομιτίλλα (Αγία). Νυμφεύτηκε τη 2η εξαδέλφη του Ιουλία Φλαβία, κόρη του Τίτου Ρωμαίου Αυτοκράτορα. Σημάδι, Ιστορίες Philostratus, Η ζωή του Απολλώνιου της Τιάνας Suetonius, Ζωές των Δώδεκα Καισάρων Cassius Dio, Ρωμαϊκή Ιστορία
Μία αιωνιότητα και μία μέρα

Το Μία αιωνιότητα και μία μέρα είναι μια διεθνής πολυβραβευμένη ελληνική ταινία σε σκηνοθεσία του Θεόδωρου Αγγελόπουλου. Η ταινία είναι του 1998 και πρωταγωνιστούν σε αυτήν οι Μπρούνο Γκαντζ, Ιζαμπέλ Ρενό, Φαμπρίτσιο Μπεντιβόλιο και Αχιλλέας Σκεύης.

 Η υπόθεση της ταινίας περιστρέφεται γύρω από τον Αλέξανδρο (Bruno Ganz), ένα μεσήλικα συγγραφέα. Αυτός ασχολείται με το ημιτελές ποίημα του Διονύσιου Σολωμού "Ελεύθεροι Πολιορκημένοι" και προσπαθεί να βρει τις λέξεις που λείπουν από αυτό, αγοράζοντάς τες, όπως έκανε και ο Σολωμός για τις δικιές του, σύμφωνα με μία επικρατούσα άποψη. Εκείνες οι λέξεις όμως μπαίνουν για τα καλά στο παζλ της συμπλήρωσης αυτού του ημιτελούς δημιουργήματος για να στιγματίσουν και τη ζωή του ίδιου του Αλέξανδρου. Αλλά οι δυνάμεις του έχουν πλέον εξαντληθεί και ο ίδιος, κουρασμένος και μεσόκοπος, βαδίζει προς τα μονοπάτια του θανάτου. Ο χρόνος ζωής που του απομένει, ανήκει στις αναμνήσεις, στον απολογισμό μιας ζωής, γεμάτης από ανεκμετάλλευτες ευκαιρίες και λάθος κινήσεις. Μία τυχαία συνάντηση μ' ένα μικρό άστεγο αγόρι, παιδί των φαναριών θα του αλλάξει τις τελευταίες του στιγμές. Προσκολλάται σε αυτό το παιδί, αναβάλλει την «αναχώρησή» του και παρατείνει την αιωνιότητα κατά μία μέρα, για να μεταφέρει στον μικρό του φίλο κάτι από την γνώση του, ν' αφήσει τα ίχνη του πάνω σε κάποιον, μέσα από το βλέμμα του οποίου θα σωθεί εκείνος που φεύγει. Η Αιωνιότητα έλαβε διθυραμβικές κριτικές, τόσο στην Ελλάδα, όσο και στο εξωτερικό. Εκτός από τις εξαιρετικές κριτικές, η ταινία έλαβε Χρυσό Φοίνικα στο φεστιβάλ των Καννών και το Βραβείο της Οικουμενικής Επιτροπής. Στο Φεστιβάλ Θεσσαλονίκης κέρδισε 7 βραβεία, για καλύτερη ταινία, καλύτερη σκηνοθεσία, καλύτερο σενάριο, καλύτερη μουσική, καλύτερη ηθοποιός β' γυναικείου ρόλου, καλύτερα κοστούμια και καλύτερα σκηνικά. Η βαθμολογία της IMDb είναι 7,8/10, στο Rotten Tomatoes έχει κερδίσει μία άριστη βαθμολογία, με 95/100 (η υψηλότερη για ελληνική ταινία) και στο All movie έχει χαρακτηριστεί "αριστούργημα" με βαθμολογία 5/5, η μόνη ελληνική ταινία που έχει καταφέρει να πάρει την τέλεια βαθμολογία.
Τέιλορ Μόμσεν

Η Τέιλορ Μισέλ Μόμσεν (αγγλικά: Taylor Michel Momsen, 26 Ιουλίου 1993) είναι Αμερικανίδα τραγουδίστρια, στιχουργός, ηθοποιός και μοντέλο. Είναι περισσότερο γνωστή για τον ρόλο της ως Τζένι Χάμφρεϊ στην σειρά Gossip Girl που προβλήθηκε την περίοδο 2007-2012 στο αμερικανικό δίκτυο CW. Από το 2007 είναι η κεντρική τραγουδίστρια του ροκ συγκροτήματος The Pretty Reckless.

 Η Μόμσεν έχει πει "στη μουσική μπορώ να είμαι ο εαυτός μου" δηλώνοντας "το να υποδύεσαι είναι εύκολο. Το έχω κάνει για τόσο καιρό και το αγαπώ. Αλλά παίζεις ένα χαρακτήρα αντί για τον εαυτό σου. Η μουσική είναι πιο προσωπική γιατί τη γράφεις και εμπλέκεσαι σε κάθε κομμάτι της". Η Τέιλορ αναφέρει τους Κερτ Κομπέιν, The Beatles, Led Zeppelin, The Who, Pink Floyd, AC/DC και την Σίρλεϊ Μάνσον των Garbage ως κάποιες από τις μουσικές της επιρροές. Οι Pretty Reckless έχουν κυκλοφορήσει τα άλμπουμ Light Me Up (2010), Going to Hell (2014) και Who You Selling For (2016). Πολυμέσα σχετικά με το θέμα Taylor Momsen στο Wikimedia Commons
Ντάνιελ Μαντσίνι

Ο Ντάνιελ Μαντσίνι (γεν. Τρανζίτο, Κόρδοβα, Αργεντινή, 11 Νοεμβρίου, 1996) είναι Αργεντίνος ποδοσφαιριστής, ο οποίος αγωνίζεται για την ομάδα του Παναθηναϊκού στο πρωτάθλημα της Super League.

 Ο Μαντσίνι ξεκίνησε την αγωνιστική του καριέρα από τις ακαδημίες της Πογιέκτο Κρεσέρ και στα δεκαοκτώ του χρόνια μεταγράφηκε στη Νιούελς Ολντ Μπόις, στης οποίας την επαγγελματική ομάδα μεταπήδησε ένα χρόνο αργότερα, κάνοντας το ντεμπούτο του στο παιχνίδι εναντίον της Ράσινγκ Κλουμπ στις 12 Ιουλίου 2015. Τον Ιανουάριο του 2017, υπέγραψε στην Μπορντό, και αγωνίστηκε ως δανεικός στην Τουρ ΦΚ το 2017-18 και στην ΑΖ Οσέρ το 2018-19.Στις 2 Αυγούστου του 2019, η Μπορντό συμφώνησε με τον Άρη για μεταγραφή έναντι του ποσού των 120 χιλιάδες ευρώ. Με τους "κίτρινους" έφθασε ως τους ημιτελικούς του κυπέλλου Ελλάδας και αγωνίστηκε στο Γιουρόπα Λιγκ τις σεζόν 2019-20, 2020-21 και 2021-22. D. Mancini - Profile @ Soccerway
Κώστας Κοττάκης

Ο Κώστας Κοττάκης (γενν. Νίκαια Αττικής, 9 Μαΐου 1958 - 1 Οκτωβρίου 2013) ήταν Έλληνας ποδοσφαιριστής και προπονητής ποδοσφαίρου. Ως ποδοσφαιριστής αγωνίστηκε σαν κεντρικός κυνηγός και διακρίθηκε κυρίως με τα χρώματα του Ιωνικού (για πολλά έτη ως αρχηγός), με τον οποίο αγωνίστηκε από το 1979 έως το 1989 στη Β΄ Εθνική, στη Γ΄ Εθνική και στο Εθνικό Ερασιτεχνικό Πρωτάθλημα, εντυπωσιάζοντας για την ικανότητά του στο σκοράρισμα. Αναδείχθηκε τρεις φορές πρώτος σκόρερ εθνικών πρωταθλημάτων. Το 1985 στη Γ΄ Εθνική (Νότιος όμιλος) με 35 γκολ, το 1987 και το 1988 στη Β΄ Εθνική, με 20 και 18 τέρματα αντίστοιχα. Αποτελεί έναν από τους πλέον γνωστούς σκόρερ του ελληνικού ποδοσφαίρου, αν και ποτέ του δεν αγωνίσθηκε στην Α΄ Εθνική. Μόνον ο Κώστας Κοττάκης και ο Αλέκος Αλεξανδρής έχουν καταφέρει να κερδίσουν τον τίτλο του πρώτου σκόρερ της Β΄ Εθνικής κατηγορίας από δύο φορές.

 Ο Κώστας Κοττάκης ξεκίνησε το ποδόσφαιρο στις Ακαδημίες της Προοδευτικής και το 1976, σε ηλικία 18 ετών, μεταγράφηκε στον Άρη Νικαίας, με τον οποίο έπαιξε δυο χρόνια στην Α΄ κατηγορία της Ε.Π.Σ. Πειραιώς και έναν χρόνο στο Εθνικό Ερασιτεχνικό (1978-79). Το καλοκαίρι του 1979 αποκτήθηκε από τον Ιωνικό, με τη φανέλα του οποίου διακρίθηκε περισσότερο, αγωνιζόμενος για μία ολόκληρη δεκαετία. Κέρδισε το πρωτάθλημα του Εθνικού Ερασιτεχνικού το 1982, την άνοδο -σαν δευτεραθλητής Γ΄ Εθνικής- στη Β΄ Εθνική το 1985 και την άνοδο στην Α΄ Εθνική (σαν τριταθλητής Β΄ Εθνικής) το 1989, για πρώτη φορά στην ιστορία του συλλόγου. Το καλοκαίρι του 1989 πήγε στον Αθηναϊκό, με τον οποίο στο τέλος της χρονιάς (1989-90) αναδείχθηκε πρωταθλητής Β΄ Εθνικής και επίσης πρώτος σκόρερ της ομάδας με 11 γκολ σύνολο. Στη συνέχεια επέστρεψε στον Άρη Νίκαιας και κατόπιν το 1992, συνέχισε στον Εθνικό Αστέρα της Γ' Εθνικής, του οποίου τη σεζόν 1992-93 ήταν πρώτος σκόρερ, έχοντας πετύχει 11 τέρματα σύνολο. Το 1993 επέστρεψε ξανά στον Ιωνικό και το 1994 πήγε στον Αργοναύτη Πειραιά, όπου και τελειώσε την καριέρα του αγωνιζόμενος στο πρωτάθλημα της Δ' Εθνικής. Διετέλεσε προπονητής στις ομάδες Χαλκηδόνα, Ατρόμητο Πειραιά, Αστέρα Τρίπολης, Μανδραϊκό, Αίαντα Παραλίας Ασπροπύργου, Πανελευσινιακό, Ελλάς Ποντίων κ.α. όπως επίσης και Τεχνικός Διευθυντής στην Π.Α.Ε. Ιωνικός Νίκαιας. Ήταν υπάλληλος στον Αθλητικό Οργανισμό του Δήμου Νίκαιας και υπεύθυνος για τις ακαδημίες ποδοσφαίρου του Δήμου. Ο Κώστας Κοττάκης απεβίωσε από καρκίνο την 1η Οκτωβρίου 2013 σε ηλικία 55 ετών. Αθλητικές εφημερίδες της δεκαετίας του '80
Λαιτισιά ντ'Αρανμπέρ

Η Λαιτισιά, γαλλ. Laetitia d'Arenberg (γενν. 2 Σεπτεμβρίου 1941) από τον Οίκο ντ'Αραμπέρ είναι μία Γαλλο-Ουρουγουανή επιχειρηματίας, κόρη του κόμη του Μπελζάνς και σύζυγος του τιτουλάριου μεγάλου δούκα της Τοσκάνης.

 Είναι κόρη του Ερρίκου μαρκησίου του Μπελζάνς (Belzunce) και της Μαρίας-Τερέζας ντε λα Ποέζ ντ'Αραμπύρ. Γεννήθηκε στη Μπρουμμάνα του Λιβάνου. Ο πατέρας της ήταν αξιωματικός στους Μαροκινούς Ακροβολιστές (Tirailleurs) και σκοτώθηκε πολεμώντας για τη Γαλλία στη μάχη του Μόντε Κασίνο το 1944. Η οικογένειά του ανήκει στους παλαιούς ευγενείς της Γαλλίας και προέρχεται από την Κάτω Ναβάρρα, όπου είχαν την κυριότητα του Μπελζάνς κοντά στο Μπαγιόν· ο Οίκος του ήταν αξιοσημείωτος από τον 12ο αι. και τιμήθηκε με τις Τιμές της Αυλής (δηλ. να παρουσιάζονται ενώπιον του βασιλιά) στο Παρίσι το 1739. Παντρεύτηκε το 1965 τον Λεοπόλδο-Φραγκίσκο των Αψβούργων-Λωρραίνης τιτουλάριο αρχιδούκα της Αυστρίας & μεγάλο δούκα της Τοσκάνης και έχει τέκνα: Σιγισμούνδος γενν. 1966, τιτουλάριος αρχιδούκας της Αυστρίας και μέγας δούκας της Τοσκάνης. Γκούντραμ-Μαρία γενν. 1967, αρχιδούκας της Αυστρίας. Genealogisches Handbuch des Adels, Fürstliche Häuser XVI. "Haus Österreich". C.A. Starke Verlag, 2001, p. 103. ISBN 3-7980-0824-8. Enache, Nicolas. La Descendance de Marie-Therese de Habsburg, Reine de Hongrie et de Bohême. ICC, Paris, 1996. pp. 121, 131. in French. de Badts de Cugnac, Chantal. Coutant de Saisseval, Guy. Le Petit Gotha. Nouvelle Imprimerie Laballery, Paris 2002, p. 702 (French) ISBN 2-9507974-3-1
Akinator

Το Akinator είναι ένα παιχνίδι από τη γαλλική εταιρεία Elokence. Κατά τη διάρκεια του παιχνιδιού, προσπαθεί να προσδιορίσει ποιον φανταστικό/πραγματικό χαρακτήρα, αντικείμενο ή ζώο σκέφτεται ο παίκτης μέσα από μία μια σειρά ερωτήσεων (όπως το παιχνίδι Twenty Questions). Χρησιμοποιεί ένα πρόγραμμα τεχνητής νοημοσύνης που διαμορφώνει τις καλύτερες ερωτήσεις που θέτει μέσω της εμπειρίας του με τους παίκτες.

 Για να ξεκινήσει το ερωτηματολόγιο, ο χρήστης πρέπει να πατήσει το κουμπί της έναρξης και να σκεφτεί έναν δημοφιλή χαρακτήρα, αντικείμενο ή άλλα πράγματα που έρχονται συχνά στο μυαλό (μουσικός, αθλητής, πολιτικός, βιντεοπαιχνίδι, μητέρα ή πατέρας, ηθοποιός, φανταστικός χαρακτήρας ταινίας/τηλεόρασης, προσωπικότητα Διαδικτύου κλπ.). Ο Ακινέιτορ, ένα τζίνι, θέτει μια σειρά ερωτήσεων (όσες χρειάζονται), όλες ανεξαιρέτως απαντούνται με "Yes", "No", "Probably Yes", "Probably No" ή "Don’t Know". Εάν η απάντηση περιορίζεται σε μία πιθανή επιλογή προτού υποβληθούν 25 ερωτήσεις, το πρόγραμμα θα ρωτήσει αυτόματα εάν ο χαρακτήρας που επέλεξε είναι σωστός. Εάν ο χαρακτήρας μαντέψει λάθος τρεις φορές στη σειρά (ή περισσότερα, συνήθως σε διαστήματα 25, 50 και 80 ερωτήσεων), τότε το πρόγραμμα θα ζητήσει από τον χρήστη να εισαγάγει το όνομα του χαρακτήρα, για να επεκτείνει τη βάση δεδομένων των επιλογών του. Η L'Express, ένα γάλλικο περιοδικό, βαθμολόγησε την Akinator με 5 στα 5 για τον κατάλογο των καλύτερων εφαρμογών εφαρμογών iPhone της εβδομάδας στις 9 Σεπτεμβρίου του 2009. Η Excite France γράφει ότι το Akinator «είναι απλά τόσο διαδραστικό, επαναστατικό, ελκυστικό και διασκεδαστικό»".Στην Ευρώπη, το παιχνίδι έφτασε στην κορυφή της δημοτικότητας του το 2009. Επίσημος ιστότοπος
Δήμος Ευπαλίου

Ο Δήμος Ευπαλίου ήταν δήμος του νομού Φωκίδας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Δωρίδας. Είχε πληθυσμό 6.507 κατοίκους. Ο Δήμος Ευπαλίου ήταν ο δυτικότερος δήμος του νομού και συνόρευε με τους δήμους, Βαρδουσίων, Λιδωρικίου, Τολοφώνας και με τον δήμο Ναυπάκτου του νομού Αιτωλοακαρνανίας. Ο δήμος περιλάμβανε 16 δημοτικά διαμερίσματα. Πρωτεύουσα του δήμου ήταν το Ευπάλιο.

 Ο δήμος περιλάμβανε τα παρακάτω δημοτικά διαμερίσματα και οικισμούς: Δ.δ. Ευπαλίου [762] το Ευπάλιο [682] τα Γρηγορίτικα [80] Δ.δ. Δροσάτου [232] το Δροσάτο [62] το Πευκάκι [170] Δ.δ. Κάμπου [264] ο Κάμπος [206] ο Παλαιόμυλος [58] Δ.δ. Καστρακίου -- το Καστράκι [782] Δ.δ. Κλήματος Ευπαλίου [418] το Κλήμα [122] η Πηγή [296] Δ.δ. Μαλαμάτων [500] τα Μαλάματα [233] ο Άγιος Πολύκαρπος [267] Δ.δ. Μαναγούλης [589] η Μαναγούλη [347] ο Λόγγος [173] η Χιλιαδού [69] Δ.δ. Μαραθιά -- ο Μαραθιάς [492] Δ.δ. Μοναστηρακίου [442] το Μοναστηράκι [328] η Μαγούλα [43] το Σκάλωμα (τ.Κάτω Μαραθιάς) [71] Δ.δ. Παλαιοξαρίου -- το Παλαιοξάρι [195] Δ.δ. Ποτιδάνειας (τ.Ποτιδανίας) -- η Ποτιδάνεια (τ.Ποτιδανία) [309] Δ.δ. Πύργου -- ο Πύργος [20] Δ.δ. Σεργούλας [368] η Σεργούλα [78] το Παλαιοχώρι [4] η Παραλία Σεργούλας [286] Δ.δ. Τειχίου [235] το Τείχιο [222] η Μονή Κοιμήσεως Θεοτόκου Βαρνακόβης [13] Δ.δ. Τρικόρφου -- το Τρίκορφο [557] Δ.δ. Φιλοθέης -- η Φιλοθέη [342] Δήμος Ευπαλίου
Τσάμπιονσιπ Σκωτίας

Η Τσάμπιονσιπ Σκωτίας (αγγλικά: Scottish Championship) είναι η δεύτερη κατηγορία της Σκωτικής Επαγγελματικής Φούτμπολ Λιγκ (Scottish Professional Football League), η οποία ιδρύθηκε τον Ιούλιο του 2013.

 Παρακάτω ακολουθούν οι ομάδες που συμμετέχουν στην σεζόν 2017-18 της Τσάμπιονσιπ Σκωτίας. Μπρέχιν Σίτι Νταμπάρτον Νταντί Γιουνάιτεντ Ντανφέρμλιν Αθλέτικ Φόλκερκ Γκρίνοκ Μόρτον Ινβερνές Κ.Θ. Λίβινγκστον Κουίν οφ δε Σάουθ Σεντ Μίρεν Επίσημος ιστότοπος
Farmerama

Το Farmerama είναι ένα βιντεοπαιχνίδι προσομοίωσης φάρμας το οποίο έχει δημιουργηθεί από την Bigpoint στο οποίο οι παίκτες μπορούν να φυτέψουν και να θερίσουν σπόρους να μεγαλώσουν ζώα και να μαζέψουν διακοσμητικά κατοικίδια και φασολιές που βοηθούν στο ανέβασμα επιπέδου .Μέσα από μία ποικιλία μικροδουλειών και παραγγελιών παραδόσεων, οι παίκτες ανεβαίνουν επίπεδο και αποκτούν πρόσβαση σε πιο προχωρημένους καρπούς και σε πιο σπάνια ζώα. Από τον Ιούλιο του 2011, υπάρχουν πάνω από 30 εκατομμύρια εγγεγραμμένοι χρήστες στο παιχνίδι, το οποίο έχει μεταφραστεί σε πάνω από 30 διαφορετικές γλώσσες.

 Τα αντικείμενα μπορούν να αγοραστούν με δύο τρόπους, είτε με χαρτοτάλιρα (Εικονικό Νόμισμα) είτε με φιορίνια (Αληθινό νόμισμα). Περιλαμβάνεται μία Αγορά Αγροτών όπου οι παίκτες μπορούν να αγοράσουν ή να πουλήσουν καρπούς, ζώα και άλλα πράγματα. Ένας παίκτης μπορεί να προσθέσει έναν άλλον σαν γείτονα. Οι γείτονες μπορούν να βοηθήσουν ο ένας τον άλλον να καθαρίσουν τα χωράφια από τα ζιζάνια, να δώσουν πόντους εμπειρίας όταν ανεβούν επίπεδο, αλλά και να δώσουν δώρα τα οποία βοηθούν στο παιχνίδι. Η εταιρεία Ravensburger δημοσίευσε ένα επιτραπέζιο παιχνίδι Farmerama το οποίο μπορεί να παιχτεί από έναν μέχρι και τέσσερις παίκτες. Το συγκεκριμένο παιχνίδι δημιουργήθηκε από τον Uwe Rosenberg, ένα διάσημο σχεδιαστή παιχνιδιών, γνωστό για τα άλλα παιχνίδια φάρμας "Agricola" και "Bohnaza". Official Farmerama Bible Website of the game Developer's website Farmerama tabletop boardgame page on BoardGameGeek.com
Τέμενος Καλεντέρχανε

Το Τέμενος Καλεντέρχανε (Τουρκικά: Kalenderhane Camii) είναι ένα τζαμί στην συνοικία του Σαχζαδέ, το οποίο βρίσκεται νοτίως του υδραγωγείου του Ουάλεντος, στην Κωνσταντινούπολη. Πριν την Άλωση της Πόλης ήταν η Βυζαντινή εκκλησία της «Θεοτόκου Κυριώτισσας» ή «Διακονίσσης», η οποία χρονολογείται από το 12ο αιώνα. Ταυτίζεται επίσης με την Μονή του Χριστού Ακατάληπτου. Λίγο μετά την Άλωση, ο βυζαντινός ναός μετατράπηκε σε ισλαμικό τέμενος.

 Στο βόρειο μέρος του μνημείου έχουν γίνει ανασκαφές και έχουν βρεθεί ερείπια Ρωμαϊκού λουτρού, το οποίο χρονολογείται στα τέλη 4ου και αρχές 5ου αιώνα. Μετά το ρωμαϊκό λουτρό, κατά τον 6ο αιώνα χτίστηκε μια Βυζαντινή βασιλική εκκλησία. Την περίοδο της Εικονομαχίας (743-) άλλη μια εκκλησία χτίστηκε της οποίας το ιερό ενσωματώθηκε στο σημερινό κτήριο. Κατά την αποκατάσταση-συντήρηση του μνημείου βρέθηκαν τοιχογραφίες με την ζωή του Αγίου Φραγκίσκου της Ασίζης, τα οποία χρονολογούνται από το 1226 (περίοδος της λατινοκρατίας). Επίσης έχει βρεθεί ένα ψηφιδωτό με το Χριστό το οποίο χρονολογείται από το 7ο αιώνα. Το μνημείο έχει ταυτιστεί με την εκκλησία του βυζαντινού μοναστηριού της Παναγίας της Κυριώτισσας. Το μωσαϊκό της «Θεοτόκου Κυριώτισσας» βρέθηκε στην κύρια είσοδο που οδηγούσε στο νάρθηκα. Άλλη μια εικόνα της Παναγίας βρέθηκε σε τοιχογραφία σε μια πλευρά του παρεκκλησιού. Σήμερα τα ευρήματα αυτά εκτίθενται στο Αρχαιολογικό μουσείο της Κωνσταντινούπολης. Στα τούρκικα, η μονή σήμερα λέγεται Καλεντέρχανε τζαμί. Πήρε το όνομά της από τους Καλενδέρ, ένα τάγμα Δερβίσηδων, οπαδούς του Ισπανού Άραβα Γιουσούφ από την Ανδαλουσία.
Comedy Central

To Comedy Central είναι Αμερικανικό κανάλι της καλωδιακής τηλεόρασης. Το πρόγραμμα του καναλιού περιλαμβάνει κυρίως εκπομπές χιουμοριστικού περιεχομένου. Το πιο πετυχημένο πρόγραμμα του καναλιού είναι το Σάουθ Παρκ, μία σατιρική εκπομπή κινουμένων σχεδίων. Ακολουθούν τα Futurama, Secret Stash, Chappelle's Show και The Daily Show.

 Στις 15 Νοεμβρίου 1989, η Time Warner έθεσε σε κυκλοφορία το The Comedy Channel, το πρώτο καλωδιακό κανάλι που είχε αποκλειστικά κωμικό περιεχόμενο. Στις 1 Απριλίου 1990, η εταιρεία Viacom ξεκίνησε τη προβολή ενός αντίπαλου καναλιού με κωμικό περιεχόμενο, ονομαζόμενο Ha!. Το 1990, τα δύο κανάλια συμφώνησαν να ενωθούν για να δημιουργήσουν ένα καινούριο κανάλι με το όνομα CTV: The Comedy Network, το οποίο ξεκίνησε να προβάλλεται στις 1 Απριλίου 1991. Όμως, για να μην υπάρξει σύγχυση στο κοινό και νομικά προβλήματα με το καναδικό κανάλι CTV όσον αφορά το λογότυπο του καναλιού, το CTV: The Comedy Network μετονομάστηκε σε Comedy Central στις 1 Ιουνίου 1991. The Daily Show (1996-) Σάουθ Παρκ (1997-) Comedy Central Presents (1998-) Reno 911! (2003-2009) Secret Stash (2003-) Mind of Mencia (2005-) The Colbert Report (2005-) Live at Gotham (2006-) Lil' Bush (2007-2008) The Sarah Silverman Program (2007-) Kenny Vs. Spenny (2007-) Lewis Black's Root of All Evil (2008-) Futurama (2008-) Tosh.0 (2009-) Workoholics (2011-) Brickleberry (2012-) Drawn Together (2004-2007) Ugly Americans (2010-2012) Key & Peele (2012-) Dr. Katz, Professonal Therapist (1995-1999) Kroll Show (2013-) The Jeff Dunham Show (2009) Από το 2006 το Comedy Central προβάλλεται και στις εξής χώρες: Πολωνία Γερμανία Ιταλία Σουηδία Νέα Ζηλανδία Ιρλανδία Ολλανδία Ισραήλ Ουγγαρία Επίσημος ιστότοπος
Άβιλα

Η Άβιλα (ισπανικά: Ávila) είναι πόλη της Ισπανίας και βρίσκεται βορειοδυτικά της Μαδρίτης, στην αυτόνομη περιφέρεια της Καστίλλης και Λεόν, ενώ αποτελεί την πρωτεύουσα του ομώνυμου νομού. Είναι γνωστή για τα μεσαιωνικά της τείχη, καθώς και για μια από τις μεγαλύτερες αναλογίες εκκλησιών σε σχέση με τον πληθυσμό σε όλη τη χώρα. Βρίσκεται κτισμένη σε υψόμετρο 1.113 μ. πάνω από την επιφάνεια της θάλασσας, ενώ ο πληθυσμός της το 2009 ανερχόταν σε 59.272 κατοίκους. Από το 1985, η παλαιά πόλη με τις εκκλησίες της έχουν συμπεριληφθεί στον Κατάλογο Μνημείων Πολιτιστικής Κληρονομιάς της UNESCO.

 Η πόλη είναι χτισμένη σε υψόμετρο 1.132 m από την επιφάνεια της θάλασσα και βρίσκεται στη δεξιά όχθη του ποταμού Adaja, παραποτάμου του Δούρου (Duero). Βρίσκεται σε μεγαλύτερο υψόμετρο από οποιαδήποτε άλλη επαρχιακή πρωτεύουσα της Ισπανίας. Έχει κτιστεί στην επίπεδη κορυφή ενός βραχώδους λόφου που υψώνεται καταμεσής ενός ερημικού, άνυδρου τοπίου, καλυπτόμενου από τεράστιους γκρίζους ογκόλιθους και περιβάλλόμενου από υψηλούς ορεινούς όγκους. Το κλίμα είναι μεσογειακό (Csb, σύμφωνα με την Κλιματική ταξινόμηση Κέππεν) και χαρακτηρίζεται από θερμά καλοκαίρια και ψυχρούς χειμώνες με σημαντικές χιονοπτώσεις. Θερμότερος μήνας είναι ο Ιούλιος με μέση θερμοκρασία 20,6 °C (69 °F), ενώ ψυχρότερος μήνας είναι ο Ιανουάριος με μέση θερμοκρασία της τάξεως των 3,0 °C (37 °F). Η μέση ετήσια βροχόπτωση είναι 416 mm (16,38 in), αρκετά χαμηλότερη σε σχέση με τις παρακείμενες περιοχές. Η περιοχή είναι ξηρή για επτά μήνες κάθε χρόνο και ιστορικά είναι γνωστό πως έχει αντιμετωπίσει προβλήματα όσον αφορά στον ανεφοδιασμό της με νερό. Τουριστικός οδηγός Άβιλα
The Last Rebel

The Last Rebel είναι ο τίτλος του έβδομου στούντιο δίσκου του αμερικανικού ροκ συγκροτήματος Lynyrd Skynyrd, ο οποίος κυκλοφόρησε στις 16 Φεβρουαρίου του 1993 μέσω της δισκογραφικής εταιρείας "Atlantic". Αυτός ήταν ο δεύτερος δίσκος του συγκροτήματος μετά την επανένωση του και συνδύαζε την hard rock μουσική με την country, δημιουργώντας ένα μείγμα southern rock, το οποίο όμως δεν έλαβε θετικές κριτικές, αφού το "Allmusic" το βαθμολόγησε με δύο αστέρια με άριστα τα πέντε και το "Sputnik Music" με μέσο όρο βαθμολογιών 2,2 / 5. Μετά την κυκλοφορία του "The Last Rebel" αποχώρησαν από το συγκρότημα ο ντράμερ Κερτ Κάστερ και ο κιθαρίστας Ράνταλ Χολ, δίνοντας την θέση τους στον Όουεν Χέιλ και τον Μάικ Έστις αντίστοιχα.

 "Good Lovin's Hard to Find" (Ed King, Gary Rossington, Johnny Van Zant, Robert White Johnson) – 3:55 "One Thing" (Kurt Custer, King, Dale Krantz-Rossington, Rossington, J. Van Zant) – 5.13 "Can't Take That Away" (Michael Lunn, J. Van Zant, Robert White Johnson) – 4:19 "Best Things in Life" (Tom Keifer, Rossington, J. Van Zant) – 3:54 "The Last Rebel" (Lunn, Rossington, J. Van Zant, White Johnson) – 6:47 "Outta Hell in My Dodge" (Randall Hall, King, J. Van Zant, White Johnson) – 3:47 "Kiss Your Freedom Goodbye" (King, J. Van Zant) – 4:46 "South of Heaven" (Lunn, Rossington, J. Van Zant, White Johnson) – 5:15 "Love Don't Always Come Easy" (King, J. Van Zant) – 4:34 "Born to Run" (King, Rossington, Donnie Van Zant, J. Van Zant) – 7:25 The Last Rebel (άλμπουμ) Επίσημη κυκλοφορία: 16 Φεβρουαρίου 1993 Το The Last Rebel ηχογραφήθηκε από τους εξής μουσικούς: Τζόνι Βαν Ζαντ - φωνητικά Γκάρι Ρόζιγκτον - κιθάρα Εντ Κινγκ - κιθάρα Ράνταλ Χολ - κιθάρα Λέον Γουίλκισον - μπάσο Μπίλι Πάουελ - πλήκτρα Κερτ Κάστερ - τύμπαναΓκεστ συμμετοχέςΝτέιλ Κραντζ-Ρόζιγκτον - φωνητικά The Last Rebel - Lynyrd Skynyrd | Songs, Reviews, Credits, Awards | AllMusic Lynyrd Skynyrd - The Last Rebel (album review) | Sputnikmusic Lynyrd Skynyrd – The Last Rebel - Discogs
Cheek to Cheek (άλμπουμ)

O δίσκος Cheek To Cheek είναι ένα στούντιο άλμπουμ της Lady Gaga και του Tony Bennett. Κυκλοφόρησε στις 23 Σεπτεμβρίου 2014 από τις Streamline, Interscope και Columbia Records. Περιλαμβάνει διασκευές από παλιότερα κλασσικά τζαζ τραγούδια, με σκοπό να φέρουν τη τζαζ μουσική πιο κοντά στην νέα γενιά.

 Πρώτο single επιλέχθηκε το διαχρονικό κομμάτι "Anything Goes" και κυκλοφόρησε στις 29 Ιουλίου 2014 στις ψηφιακές πλατφόρμες, μαζί με το μουσικό του βίντεο στο YouTube κανάλι της Lady Gaga. Ακολούθησε το "I Can't Give You Anything but Love" στις 19 Αυγούστου 2014. Επτά μέρες μετά κυκλοφόρησε και το μουσικό του βίντεο. Και τα δύο κατάφεραν να φτάσουν και τα δύο #1 θέση στις Jazz κατηγορίες στο Billboard.Στις 16 Σεπτεμβρίου 2014 το "Nature Boy" έγινε διαθέσιμο για streaming από το κανάλι της Gaga. Οι κριτικές για αυτό το άλμπουμ ήταν κυρίως θετικές. Το άλμπουμ αυτό αποκαλείται από πολλούς ως "Η Ένωση Δύο Διαφορετικών Εποχών Σε Ένα Άλμπουμ". To album κατάφερε να κατακτήσει την κορυφή του Billboard 200 με 131.000 πωλήσεις την πρώτη εβδομάδα κάνοντας το έβδομο jazz album από το 2000 μέχρι σήμερα που τα καταφέρνει. Αυτό ήταν το τρίτο συνεχόμενο άλμπουμ της Gaga που κατόρθωσε να φτάσει στην κορυφή και το δεύτερο για τον Tony Bennett. Μέχρι τις 9 Ιανουαρίου 2015, το άλμπουμ κατάφερε να πουλήσει 524.000 αντίτυπα στις Η.Π.Α. καθιστώντας χρυσό από την Recording Industry Association of America. Το άλμπουμ κατάφερε να κερδίσει ένα Βραβείο Γκράμι, στην κατηγορία Best Traditional Pop Vocal Album.
Ανισαράκι Χανίων

Το Ανισαράκι είναι οικισμός της κοινότητας Καντάνου, της δημοτικής ενότητας (τέως δήμου) Καντάνου, του δήμου Καντάνου - Σελίνου, της περιφερειακής ενότητας (τέως νομού) Χανίων, στην περιφέρεια Κρήτης, σύμφωνα με το πρόγραμμα Καλλικράτης. Πρίν το πρόγραμμα Καλλικράτης και το σχέδιο Καποδίστριας, ανήκε στην επαρχία Σελίνου του νομού Χανίων, στο γεωγραφικό διαμέρισμα Κρήτης.

 Το Ανισαράκι είναι ορεινός οικισμός στο Δ. ΝΔ. τμήμα του νομού Χανίων. Βρίσκεται στις δυτικές κλιτύς της κορυφής «Αποπηγάδι» (1.331 μ.) των Λευκών Ορέων, πολύ κοντά στην Κάντανο και σε μέσο σταθμικό υψόμετρο 570. Απέχει 57 χλμ. περίπου ΝΔ. των Χανίων. Ο οικισμός αναγνωρίστηκε το 1940 και προσαρτήθηκε στην κοινότητα Καντάνου του νομού Χανίων. Με το ΦΕΚ 87Α - 07/06/2010 αποσπάστηκε από τον δήμο Καντάνου και προσαρτήθηκε στον δήμο Καντάνου-Σελίνου. Η βυζαντινή εκκλησία της Αγίας Άννας, με όμορφες τοιχογραφίες δύο χρονικών περιόδων (14ος και 15ος αιώνας) και την -πολύ σπάνια σε θεματογραφία- εικόνα της Αγίας να θηλάζει την Παναγία, στο δυτικό τμήμα του οικισμού Η εκκλησία της Παναγίας, με όμορφες τοιχογραφίες που αναπαριστούν θέματα από την Κόλαση, στο ανατολικό τμήμα του οικισμού Η εκκλησία της Αγίας Παρασκευής Οι πολλές αιωνόβιες ελιές της περιοχές, όπως του «Γράμπελα» και η υπεραιωνόβια μνημειακή ελιά, βόρεια του οικισμού, που η ηλικία της αποτιμάται σε χιλιετίες Εγκυκλοπαίδεια Πάπυρος Λαρούς Μπριτάνικα, 1981, 2006 (ΠΛΜ) Εγκυκλοπαίδεια Πάπυρος Λαρούς, 1963 (ΠΛ) Οργανισμός εκδόσεων «Ελλάδα», χάρτες (εκδ. Βαρελάς) Περιοδικό «Διακοπές», εκδ. Δ.Ο.Λ., 2010 eetaa.gr https://www.youtube.com/watch?v=LvlTMFe9MWE
Πρωτάθλημα Ε.Π.Σ. Πειραιώς 1980-81

Το πρωτάθλημα της Ε.Π.Σ. Πειραιώς της περιόδου 1980-81 διοργανώθηκε σε τρεις κατηγορίες. Συνολικά, στα πειραϊκά πρωταθλήματα πήραν μέρος 79 σύλλογοι. Τους τίτλους των δυο ομίλων της Α΄ Κατηγορίας κατέκτησαν ο Α.Ο. Νίκαιας και η Νίκη Ρέντη. Και οι δυο πρωταθλητές ανέβηκαν στο Εθνικό Ερασιτεχνικό Πρωτάθλημα της περιόδου 1981-82. Υπερπρωταθλήτρια Πειραιώς ανακηρύχθηκε η ομάδα της Νίκαιας, σαρώνοντας με σκορ 5-0 την ομάδα του Ρέντη. Στη Β΄ Κατηγορία, τον αντίστοιχο τίτλο κέρδισε η ομάδα του Θριάμβου Πασαλιμανίου, που επικράτησε στον άτυπο τελικό της Δόξας Πειραιώς με 1-0, ενώ και οι δυο σύλλογοι ανήλθαν στην Α΄ Κατηγορία. Τους τίτλους των δυο ομίλων της Γ΄ Κατηγορίας κατέκτησαν ο Α.Γ.Σ. Νέας Περάμου και ο Κρίτωνας Πασαλιμανίου και ανέβηκαν στην Β΄ Κατηγορία, ενώ υπερπρωταθλήτρια αναδείχθηκε η ομάδα της Νέας Περάμου.

 Α΄ με 30 ομάδες σε δύο ομίλους των 15. Β΄ με 26 ομάδες σε δύο ομίλους των 13. Γ΄ με 23 ομάδες σε δυο ομίλους των 11-12 ομάδων. Πρωταθλητές ομίλων που ανέβηκαν στο Εθνικό Ερασιτεχνικό Πρωτάθλημα: Α.Ο. Νικαίας Νίκη Ρέντη Αγώνας για τον Υπερπρωταθλητή: 24 Ιουνίου 1981, Γήπεδο Νίκαιας: Α.Ο. Νικαίας - Νίκη Ρέντη: 5-0. Πρωταθλητές ομίλων που ανέβηκαν στην Α΄ κατηγορία: Θρίαμβος Πασαλιμανίου Δόξα Πειραιώς Αγώνας για τον Υπερπρωταθλητή: 21 Ιουνίου 1981, Γήπεδο Νεάπολης: Θρίαμβος Πασαλιμανίου - Δόξα Πειραιώς: 1-0. Πρωταθλητές ομίλων που ανέβηκαν στην Β΄ κατηγορία:Α.Γ.Σ. Νέας Περάμου Κρίτων Πασαλιμανίου Αγώνας για τον Υπερπρωταθλητή: 7 Ιουνίου 1981, Γήπεδο Ασπροπύργου: Α.Γ.Σ. Νέας Περάμου - Κρίτων Πασαλιμανίου: 3-2. Στο θεσμό του κυπέλλου συμμετέχουν τα σωματεία της Ε.Π.Σ. Πειραιά. Το Κύπελλο της περιόδου 1980-81 κατέκτησε ο Α.Ο. Νικαίας. Ηλεκτρονικό αρχείο "ΑΘΛΗΤΙΚΗΣ ΗΧΟΥΣ"
Ιωάννης του Σουασόν

Ο Ιωάννης, γαλλ. Jean (απεβ. 22 Ιουνίου 1476) από τον Οίκο του Λουξεμβούργου ήταν κόμης του Σουασόν (1462-1476) και κύριος του Ντανκίρκ, Γκραβελίν και Μπουρμπούρ.

 Ήταν ο πρωτότοκος γιος του Λουδοβίκου κόμη του Σαιν-Πολ, Λινύ & Μπριέν και της Ιωάννας του Μπαρ, κόρης και κληρονόμου του Ροβέρτου των Μπαρ κόμη του Μαρλ και Σουασόν. Το 1462 απεβίωσε η μητέρα του και τη διαδέχθηκε ως κόμης του Μαρλ & Σουασόν. Έγινε ιππότης του Τάγματος του Χρυσόμαλλου Δέρατος το 1473. Ο πατέρας του ήταν κοντόσταυλος (στρατάρχης) της Γαλλίας, αλλά προσπάθησε με το δούκα της Βουργουνδίας να ανατρέψει τον Λουδοβίκο ΙΑ΄ Βαλουά της Γαλλίας. Όταν η συνωμοσία αποκαλύφθηκε, ο Λουδοβίκος καρατομήθηκε για προδοσία το 1475. Οι εκτάσεις του κατασχέθηκαν αρχικά και ο Ιωάννης δεν μπόρεσε να τον διαδεχθεί. Στη μάχη του Μοράλ σκοτώθηκε το 1476. Ήταν άγαμος και τον διαδέχθηκε ο μικρότερος αδελφός του Πέτρος Β΄. Οι εκτάσεις του Λουδοβίκου αποδόθηκαν στα τέκνα του: ο Πέτρος Β΄ έλαβε το Σαιν-Πολ και ο Αντώνιος Α΄ το Λινύ. Raphael de Smedt (Ed.) : Les chevaliers de l’ordre de la Toison d’or au XVe siècle. Notices bio-bibliographiques. (Kieler Werkstücke, D 3) Verlag Peter Lang, Frankfurt 2000, ISBN 3-631-36017-7, p. 176f.
Φρειδερίκη Δαρεμά

Η Δρ. Φρειδερίκη Δαρεμά είναι Ελληνίδα πυρηνική επιστήμονας, πρώην διευθύντρια της Υπηρεσίας Ερευνών της Αμερικανικής Πολεμικής Αεροπορίας, η πρώτη γυναίκα που έχει υπηρετήσει ποτέ σε αυτή τη θέση.

 Γεννήθηκε στην Αθήνα στα μέσα της δεκαετίας του ’40 και μεγάλωσε στα Σεπόλια. Ο πατέρας της κατάγονταν από τα Μέθανα, ήταν παιδί αγροτικής οικογένειας και έγινε φαρμακοποιός. Η μητέρα της ήταν απόφοιτος του Κολλεγίου Ανατόλια. Η Φρειδερίκη πέτυχε να εισαχθεί στη Φυσικομαθηματική Σχολή του Πανεπιστημίου Αθηνών, από την οποία αποφοίτησε το 1969. Το επόμενο έτος μετέβη στις ΗΠΑ, ως υπότροφη του Ιδρύματος Fulbright και πραγματοποίησε μεταπτυχιακές σπουδές στο Τεχνολογικό Ινστιτούτο του Ιλινόι (1972). Εν συνεχεία απέκτησε διδακτορικό τίτλο Πυρηνικής Φυσικής από το Πανεπιστήμιο Davis της Καλιφόρνια (1976) ενώ ήταν ήδη παντρεμένη και μητέρα δύο κοριτσιών. Το 1980 προσλήφθηκε στο τμήμα πυρηνικών επιστημών του εργαστηρίου ερευνών Schlumberger – Doll και το 1982 έγινε ερευνήτρια της εταιρείας IBM στη Νέα Υόρκη. Το 1994 έγινε δεκτή σαν αναλύτρια – επιστημονική σύμβουλος στο Εθνικό Ίδρυμα Επιστημών των Ηνωμένων Πολιτειών, στο Άρλινγκτον. Το 2010 έγινε διευθύντρια του τμήματος Μαθηματικών και Βιοεπιστημών της Υπηρεσίας Ερευνών της Αμερικανικής Πολεμικής Αεροπορίας και, έξι χρόνια μετά (2016) προήχθη σε γενική διευθύντρια του τμήματος, θέση από την οποία και συνταξιοδοτήθηκε στις αρχές του 2019. Η ίδια έχει χρηματοδοτήσει σειρά διαλέξεων σε Πανεπιστημιακά Ιδρύματα των ΗΠΑ, στα οποία καλούνται ομιλητές κυρίως γυναίκες, από χώρες της Αφρικής και της Νοτίου Αμερικής.
Κωστάκης Αρτυματάς

Ο Κωστάκης Αρτυματάς (23 Απριλίου 1993, Παραλίμνι) είναι Kύπριος διεθνής ποδοσφαιριστής που αγωνίζεται στην Α' Κατηγορία της Κύπρου με την Ανόρθωση στη θέση του Αμυντικού Μέσου.

 Ξεκίνησε να παίζει ποδόσφαιρο από πολύ μικρή ηλικία στην Ένωσις Νέων Παραλιμνίου. Στα 16 του πήγε στην Αγγλία και στις ακαδημίες της Νότιγχαμ Φόρεστ. Επέστρεψε στην Κύπρο το 2012 για να αγωνιστεί με την ανδρική ομάδα της Ένωσις Νέων Παραλιμνίου την ποδοσφαιρική χρονιά 2012-2013. Με την Ε.Ν.Π. αγωνίστηκε σε 18 αγώνες πετυχαίνοντας 3 γκολ. Το καλοκαίρι του 2013 ο Κωστάκης θα μετακινηθεί στο ΑΠΟΕΛ όπου θα πανηγυρίσει το νταμπλ από την πρώτη του χρονιά (2013-2014) στην Λευκωσία, έχοντας 9 συμμετοχές στο Πρωτάθλημα και 5 στο Κύπελλο, κάτι που θα επαναλάβει και την επόμενη χρονιά (2014-2015) με 12 συμμετοχές στο πρωτάθλημα και 3 στο κύπελλο.
Αλ Χιλάλ ΦΚ

Η Αλ Χιλαλ Ριγιαντ (αραβικά: الهلال) είναι επαγγελματική ποδοσφαιρική ομάδα από την πόλη Ριάντ στη Σαουδική Αραβία. Η ομάδα ιδρύθηκε το 1957. Έδρα της ομάδας είναι το Στάδιο Βασιλιά Φαχντ, χωρητικότητας 67.000 θεατών. Συμμετέχει στην Σαουδικό Πρωτάθλημα.

 Τελευταία ενημέρωση: 1 Δεκεμβρίου 2019. Σαουδικό ΠρωτάθλημαΠρωταθλήτρια (18): 1976–77, 1978–79, 1984–85, 1985–86, 1987–88, 1989–90, 1995–96, 1997–98, 2001–02, 2004–05, 2007–08, 2009–10, 2010–11, 2016–17, 2017–18, 2019–20, 2020-21, 2021–22Κύπελλο του ΒασιλιάΝικήτρια (8): 1961, 1964, 1980, 1982, 1984, 1989, 2015, 2017Κύπελλο του ΔιαδόχουΝικήτρια (13): 1963–64, 1994–95, 1999–00, 2002–03, 2004–05, 2005–06, 2007–08, 2008–09, 2009–10, 2010–11, 2011–12, 2012–13, 2015–16Σαουδικό Σούπερ ΚαπΝικήτρια (1): 2015Σαουδικό Κύπελλο ΟμοσπονδίαςΝικήτρια (7): 1986–87, 1989–90, 1992–93, 1995–96, 1999–2000, 2004–05, 2005–06Σαουδικό Κύπελλο ΙδρυτώνΝικήτρια (1): 2000 ΠαγκόσμιεςΑφρο-Ασιατικό ΠρωτάθλημαΦιναλίστ (1): 1992ΑσιατικέςΚύπελλο Πρωταθλητριών Ποδοσφαίρου ΑσίαςΝικήτρια (4): 1991, 2000, 2019, 2021Κύπελλο Κυπελλούχων ΑσίαςΝικήτρια (2): 1997, 2002Σούπερ Καπ ΑσίαςΝικήτρια (2): 1997, 2000Του ΚόλπουΚύπελλο Πρωταθλητριών Συλλόγων του ΚόλπουΝικήτρια (2): 1986, 1998ΑραβικέςΑραβικό Κύπελλο ΠρωταθλητριώνΝικήτρια (2): 1994, 1995Αραβικό Κύπελλο ΚυπελλούχωνΝικήτρια (1): 2000Αραβικό Σούπερ ΚαπΝικήτρια (1): 2001ΆλλεςΣαουδο-Αιγυπτιακό Σούπερ ΚαπΝικήτρια (1): 2001 Επίσημος ιστότοπος
Κύπελλο Ελλάδος ποδοσφαίρου ανδρών 1995-96

Στην 54η διοργάνωση του κυπέλλου Ελλάδας 1995-96 μετείχαν συνολικά 72 ομάδες (18 Α' εθνικής, 18 Β' εθνικής και 36 Γ' εθνικής κατηγορίας) και διεξήχθη σε 6 γύρους, συμπεριλαμβανομένου του τελικού.

 Η ΑΕΚ έφτασε στην κατάκτηση του τροπαίου μετά από 13 χρόνια, με αποτέλεσμα 7-1 στον τελικό τον Απόλλωνα Αθηνών, για τον οποίο ήταν η πρώτη (και μοναδική ως τώρα) παρουσία του σε τελικό κυπέλλου. Ήταν και ο τελευταίος τίτλος (μετά από 4 πρωταθλήματα) που κέρδισε η ΑΕΚ με τεχνικό τον Ντούσαν Μπάγεβιτς. Μετά την αρχική φάση των ομίλων η ΑΕΚ απέκλεισε διαδοχικά τους Ηρακλή, Ολυμπιακό, Παναθηναϊκό και Αθηναϊκό, ενώ για τον Απόλλωνα σημαντική υπήρξε η πρόκρισή του στον ημιτελικό επί του ΠΑΟΚ, με νίκη 3-1 στο γήπεδο της Τούμπας (εντός έδρας ήττα για τον "Δικέφαλο" στο θεσμό του κυπέλλου μετά από 28 χρόνια). Για μία ακόμη φορά ΑΕΚ και Παναθηναϊκός βρέθηκαν μαζί σε προκριματικό όμιλο του Α' γύρου, και κληρώθηκαν ξανά αντιμέτωποι στον προημιτελικό. Στα αξιοσημείωτα και η παρουσία του Ντέμη Νικολαΐδη στον τελικό, σαν ποδοσφαιριστής του Απόλλωνα και ελάχιστο διάστημα πριν μεταπηδήσει στην ομάδα της ΑΕΚ, αλλά και του Γιάννη Παθιακάκη ως αντίπαλου προπονητή της ΑΕΚ, με την οποία έμελλε 4 χρόνια αργότερα να κατακτήσει με την ίδια το κύπελλο του 2000. Αθήνα, Ολυμπιακό Στάδιο, Τετάρτη 15 Μαΐου 1996 ΑΕΚ - Απόλλων 7-1 (ημίχρονο: 3-0) Σκόρερς: Μπατίστα (11' σουτ, 34' σουτ), Τσάρτας (22' σουτ, 48' πέναλτι, 76' σουτ), Κετσπάγια (60' σουτ), Κωστής (89' σουτ) -- Μπάρνιακ (78' σουτ) Αποβολή: 52' Μπατίστα Διαιτητής: Χρήστος Σωτηρόπουλος (Πειραιά) -- Επόπτες: Τόγιας, Βεργής Εισιτήρια: 31.563 Τηλεοπτική μετάδοση: ΕΤ 1 (Στράτος Σεφτελής) ΕΠΟ Κύπελλο Ελλάδος 1996-99 αρχείο .pdf RSSSF Κύπελλο Ελλάδος 1996